**Fanning maqsadi va vazifalari**

Mazkur fan maqsadi talabalarga Oila huquqi fanining predmeti, maqsad va vazifasi; fuqarolik va oilaviy munosabatlarni tartibga soluvchi qonun-hujjatlar; oila tushunchasi; oila huquqining jamiyatdagi o’rni; O’zbekistonda oila huquqining tarixi; oilaviy-huquqiy munosabatlar tushunchasi; shaxslar o’rtasidagi mulkiy va mulkiy bo’lmagan shaxsiy munosabatlarni tartibga solish qoidalari; ayrim shartnoma turlari; fuqarolik ishlarini hal etish qoidalari; nikoh; nikoh tuzish tartibi; nikohlanuvchilarning tibbiy ko’rikdan o’tish sabablari; nikohdagilarning teng huquqliklari; er-xotinning shaxsiy va mulkiy huquqlari va majburiyatlari; nikoh shartnomasi, uni tuzish tartibi; nikoh tugatilish sabablari, turlari; ota-ona va bolalarning huquq va majburiyatlari; aliment huquqi, aliment huquqining vujudga kelish asoslari; chet el fuqarolari va fuqaroligi bo’lmagan shaxslar ishtirokidagi oilaviy munosabatlarni tartibga solish masalalarini singdirish hisoblanadi.

Oila huquqi fani bo’yicha talabalarning bilim, ko’nikma va malakalariga qo’ydagi talablar qo’yiladi.

***Talaba:***

* O’zbekiston Respublikasida fuqarolik va oila qonunchiligining ahamiyati, maqsad va vazifasi haqida ***tasavvurga ega bo’lishi***;
* Oilaviy-huquqiy munosabatlar, nikoh tuzish tartibi va shartlari, Er-xotinning shaxsiy huquq va majburiyatlari, Qon-qarindoshlik va bolalarning nasl-nasabini belgilash, Ota-onaning shaxsiy nomulkiy huquq va majburiyatlari kabi masalalarni ***bilishi va ulardan foydalana olishi***;
* talaba normativ-huquqiy aktlarni sharxlash va qo`llash, huquqshunos-pedagog mutaxassisligi bo’yicha dars o’tish jarayonida fuqarolik va oila huquqi normalarini, hodisa va jarayonlarni tahlil qilish usullarini qo’llash, huquqiy muammolar bo’yicha yechimlar qabul qilish ***ko’nikmalariga ega bo’lishi kerak.***